เบกิตช์เทาเวอส์

เบกิตช์เทาเวอส์คอนโดนิเนียม (อังกฤษ: Begich Towers Condominium) เป็นอาคารในเมืองวิทีเออร์ รัฐอะแลสกา โดยมีผู้อยู่อาศัยเป็นประชากรเกือบทั้งหมดของเมือง และเป็นที่ตั้งของสิ่งอำนวยความสะดวกสาธารณะส่วนมากของเมือง ซึ่งทำให้เมืองนี้มีสมญาเป็น เมืองใต้ชายคาเดียวกัน ("town under one roof") อาคารนี้ยังปรากฏบนตราประจำเมืองเช่นกัน ประวัติศาสตร์ ในระหว่างสงครามโลกครั้งที่สอง กองทัพสหรัฐสร้างอ่าวและฐานการขนส่งขึ้นตรงจุดที่ต่อมาพัฒนาขึ้นเป็นเมืองวิทีเออร์ หลังสงครามสิ้นสุด กองทัพมีแผนก่อสร้างหมู่อาคารสูง 12 อาคาร อาคารหลังนี้เป็นอาคารแรกในแผนที่ก่อสร้าง ออกแบบในปี 1953 โดยสร้างขึ้นเพื่อเป็นสำนักงานใหญ่ของออาร์มีคอร์ออฟเอนจิเนียร์ ในชื่อ อาคารฮอดจ์ (Hodge Building) ตามชื่อของนายพลวิลเลียม วอลเตอร์ ฮอดจ์ (Colonel William Walter Hodge) ผู้บังคับบัญชากองพันวิศวกรที่ 93 บนทางหลวงอัลแคน ไม่นานหลังจากนั้น ได้ก่อสร้างอาคารบัคเนอร์ ซึ่งตั้งอยู่ทางไป 660 หลา (600 เมตร) ทางตะวันออกเฉียงเหนือ อาคารทั้งสองเปิดให้บริการในปี 1957 และใช้งานโดยกองทัพจนถึงต้นทศวรรษ 1960 ส่วนอาคารยัคเนอร์ถูกทิ้งร้างในปี 1966 ส่วนอาคารที่เหลืออีก 10 อาคารที่วางแผนก่อสร้างไว้ ไม่ได้ถูกสร้าง ในปี 1972 อาคารเปลี่ยนมาตั้งชื่อตามนิก เบกิตช์ สมาชิกสภาผู้แทนราษฎรจากรัฐอะแลสกาที่สาบสูญในพื้นที่และเชื่อว่าเสียชวิตจากอุบัติเหตุการบิน และในปี 1974 สมาคมผู้ถือครองห้องชุดคอนโดมิเนียมเบกิตช์เทาวเวอร์ จำกัด (Begich Towers Condominium Association of Apartment Owners Inc.) กลายมาเป็นผู้บริหารอาคารทั้งอาคารอย่าวเป็นทางการจนปัจจุบัน ลักษณะ อาคารมีแปลนรูปสี่เหลี่ยม หลังคาเรียบ ความสูง 14 ชั้น ประกอบด้วยอาคารย่อยสามอาคารที่เชื่อมต่อกัน โดยมีช่องว่างระยะ 7 ถึง 8 นิ้วระหว่างอาคารเพื่อป้องกันความเสียหายจากลมและแผ่นดินไหว ห้องชุดในอาคารมีขนาด 1 ถึง 3 ห้องนอน นอกจากพื้นที่อยู่อาศัยแล้ว อาคาายังเป็นที่ตั้งของบริการพื้นฐาน เช่น ไปรษณีย์ ร้านของชำ ร้านซักรีด โรงเรียนซึ่งมีสนามเด็กเล่นในร่ม โบสถ์แบปติสต์ขนาดเล็ก ห้องประชุม และสองชั้นซึ่งเปิดเป็นห้องพักให้เช่ารายวันชนิดมีอาหารเช้าบริการ อ้างอิง